stanford-oval/wikipedia huggingface dataset:
รายชื่อตัวละครในซอร์ดอาร์ตออนไลน์
ภาคสาม : Sword Art Online Alicization & Alicization War of Underworld > ตัวละครหลัก

คิริโตะ (キリト Kirito)
ชื่อจริง คิริกายะ คาสึโตะ (桐ヶ谷 和トゥ Kirigaya Kazuto)
เกิดวันที่ 7 ตุลาคม 2551 (7 October 2008)
อายุ 17 ปี
Lv.96
ตัวเอก บท Aincrad, บท Fairy Dance, บท Phantom Bullet, และ บท Alicization
อลิส หรือ อลิซ  (アリス Alice)
อลิส ซูเบิร์ก (アリス ツーベルク Alice Zuberg)
เกิดวันที่ 9 เมษายน 361 ปี Underworld
อายุ 19 ปี
ยูจิโอ(ユージオ Eugeo)
เกิดวันที่ 10 เมษายน 361 ปี Underworld
เสียชีวิตวันที่ 25 พฤษภาคม 380 ปี Underworld
อายุ 19 ปี (เสียชีวิต)
อาสึนะ (アスナ Asuna)
ชื่อจริง ยูกิ อาสึนะ (結城 明日奈 Yuuki Asuna)
เกิดวันที่ 30 กันยายน 2550 (30 September 2007)
อายุ 18 ปี
Lv. 91
ภาคสาม : Sword Art Online Alicization & Alicization War of Underworld > ตัวละครรอง

จอนนี่ แบล๊ค (ジョニー・ブラック Johnny Black)
ชื่อจริง คานาโมโตะ อัสสึชิ (金本 敦 Kanamoto Atsushi)
เชลไฮร์ด (クリスハイト Chrysheight)
ชื่อจริง คิคุโอกะ เซจิโร่ (菊岡誠二郎 Kikuoka Seijirou)
แอดมินิสเตรเตอร์ (アドミニストレータ Administrator)
ชื่อจริง ควิเนลล่า (クィネラ Quinella)
อายุ 363 ปี Underworld (เสียชีวิต)
ฮิกะ ทาเครุ  (比嘉タケル Higa Takeru)
อากิ นัสสึกิ (安岐 ナツキ Aki Natsuki)
แหล่งข้อมูลอื่น

Sword Art Online Official Anime Character Info (ญี่ปุ่น)
Sword Art Online Official Anime website (ญี่ปุ่น)
Sword Art Online (อนิเมะ) ที่เครือข่ายข่าวอนิเมะ
ก้อง ห้วยไร่

| ก้อง ห้วยไร่ |
| --- | --- |
ที่งานจูกซ์มิวสิกอะวอดส์ 2017
สารนิเทศภูมิหลัง
เกิด: 1 เมษายน พ.ศ. 2530 (37 ปี) ก้องหล้า ยอดจำปา จังหวัดสกลนคร ประเทศไทย
ส่วนสูง: 165  เซนติเมตร (5 ฟุต 5 นิ้ว)
คู่สมรส: ขนิษฐา ยอดจำปา (2562–ปัจจุบัน)
บุตร: 5 คน
อาชีพ: นักร้อง นักแสดง ยูทูบเบอร์ นักธุรกิจ นักฟุตบอล
ปีที่แสดง: พ.ศ. 2558–ปัจจุบัน
สังกัด: ซาวด์มีแฮง เรคคอร์ด (พ.ศ. 2558 - 2564) ท้าวคำสิงห์ โปรโมชั่น (พ.ศ. 2564 - 2567) ยีนแล็บ (พ.ศ. 2567 - ปัจจุบัน)
นาฏราช: เพลงประกอบละครยอดเยี่ยม  พ.ศ. 2559 - คู่คอง
ก้อง ห้วยไร่ เป็นชื่อการแสดงของ อัครเดช ยอดจำปา (เกิด 1 เมษายน พ.ศ. 2530) ชื่อเล่น ก้อง เป็นนักร้องลูกทุ่ง หมอลำ นักแสดง นักฟุตบอลชาวไทย มีผลงานเพลงชื่อดังเช่น ไสว่าสิบ่ถิ่มกัน, คู่คอง
ประวัติ

เป็นลูกชายคนเดียวและคนสุดท้องในบรรดาพี่น้อง 4 คน ของอุดม - นาง ยอดจำปา ศึกษาระดับประถมที่โรงเรียนบ้านโคกสว่างและโรงเรียนบ้านหนองฮาง ระดับมัธยมที่โรงเรียนธาตุทองอำนวยวิทย์ ระดับอุดมศึกษาที่คณะนิติศาสตร์ มหาวิทยาลัยรามคำแหง โดยอาศัยอยู่ที่บ้านห้วยไร่ ตำบลธาตุ อำเภอวานรนิวาส จังหวัดสกลนคร  จึงนำมาตั้งเป็นชื่อในการแสดง
เขาเป็นคนแต่งและร้องเพลง "ไสว่าสิบ่ถิ่มกัน" ต่อมาได้พบเจ้าของค่ายซาวด์มีแฮง เรคคอร์ด หน้าเวทีหมอลำ จึงได้ชวนมาทำเพลงเป็นอีสานพื้นบ้านโบราณจนกลายมาเป็นนักร้อง เมื่อทำมิวสิกวิดีโอมียอดดูหลายล้านจนกลายเป็นเพลงดัง  แต่หลังจาก ไข่มุก เดอะวอยซ์ นำมาร้องประกวดก็ทำให้เพลงนี้เป็นที่รู้จักของทุกภาค[ต้องการอ้างอิง]
ปี 2559 เขาได้ร้องเพลง "คู่คอง" ประกอบละครเรื่อง นาคี  เมื่อปล่อยทางยูทูบเพียง 3 วัน ยอดวิวเกินล้านครั้ง ต่อมาปี 2560 ออกเพลง "โอ้ละน้อ" ที่นอกจากก้องจะแต่งเนื้อเอง ร้องเอง ยังได้ ปู่จ๋าน ลองไมค์ แร็ปเปอร์จากทางภาคเหนือมาร่วมร้อง วันแรกที่ปล่อยมียอดวิว 2 ล้านครั้ง  และในปีเดียวกัน เพลง "คิดฮอดถิ่น" ได้เป็นเพลงรณรงค์การขับขี่รถยนต์ในช่วงเทศกาลสงกรานต์ประจำปี
ปี 2562 มีผลงานเพลงในนามวง ดีทีเคบอยแบนด์ (DTK BOY BAND) เป็นการรวมวงเฉพาะกิจกับอุดม แต้พานิช และสิงโต นำโชค มีเพลงแรกคือ "ลองรัก" และเพลงต่อมา "ลองรวย"
ปี 2564 ก้อง ห้วยไร่ ได้เข้าร่วมทีมสโมสรราชประชา เอฟซี ทีมฟุตบอลในไทยลีก  2 และในปี 2565 เขาได้เข้าร่วมทีม
สมุทรปราการ ซิตี้ เพื่อร่วมแข่งขันในไทยลีก 2 ฤดูกาล 2565–66 เลกที่ 2
จุดยืนทางการเมือง

ก้อง ห้วยไร่ เป็นผู้สนับสนุน พิธา ลิ้มเจริญรัตน์ และ พรรคก้าวไกล โดยเขาเคยแต่งกลอนเสียดสีการเมืองหลังจากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
ผลงาน > ละครโทรทัศน์

| พ> ศ. | เรื่อง | บทบาท | แสดงคู่กับ | หมายเหตุ | ออกอากาศ |
| --- | --- | --- | --- | --- | --- |
| 2564 | นางฟ้าอสูร | หมึก | พรภัสร์ชนก มิตรชัย | อัครพลโปรดักชั่น | ช่อง 3 |
ผลงาน > ภาพยนตร์

ปี พ.ศ. 2560 นายไข่เจียวเสี่ยวตอร์ปิโด รับบท มะลิ กลิ่นหอม / มะลิ คู่กับ เซฟฟานี่ อาวะนิค
ปี พ.ศ. 2561 ฮักแพง รับบท ศร
ปี พ.ศ. 2562 ออนซอนเด รับบท รวย
ปี พ.ศ. 2563 ไทบ้าน x BNK48 จากใจผู้สาวคนนี้ รับบท เจ๊ก้อง
ปี พ.ศ. 2563 ฮักเถิดเทิง รับบท ศิลป์ชัย เอลวิสอีสาน
ปี พ.ศ. 2565 บักแตงโม รับบท โทนี่
ปี พ.ศ. 2565 ท่าแร่ ยูไนเต็ด
ปี พ.ศ. 2566 คฤหาสน์ผีปอบ รับบท โก๋
ปี พ.ศ. 2566 3 Idiot Heroes ฮีโร่ต้มแซ่บ
ปี พ.ศ. 2567 ปะฉะดะ รับบท ผู้กองทับทิมทวย
ผลงาน > เพลง > อัลบั้ม ห่าวด๊งด๊ง

ศิลปิน 4 ผู้บ่าว ห่าวด๊งด๊ง (14 มกราคม 2557) (เก่ง กาฬสินธุ์, ก้อง ห้วยไร่, เบนซ์ เมืองเลย, วี นฤบดินทร์ หมอลำใจเกินร้อย)
ห่าวด๊งด๊ง
เจ็บกะด้อ
บอยแบนด์น้อยใจ
หล่อไม่เกรงใจควาย
เป็นไปบ่ได้
ไม่ได้มีเธอคนเดียวนี่หว่า
ไทเดียวกัน
เซ็งเป็ด
แฟนให้ซัมซุง
หนีจนมาทนเจ็บ
ผลงาน > เพลง > ซิงเกิ้ล

"ไสว่าสิบ่ถิ่มกัน"
"คู่คอง" (เพลงประกอบละคร นาคี)
"โอ้ละน้อ"
"คิดฮอดถิ่น"
"บ่เป็นหยัง"
"ผู้บ่าวรองเท้าแตะ"
“คำขอ”
“วันนี้ต้องดีกว่า”
“อีนางเอ้ย”
“ยังไงก็ไหว”
"ฮักแพง" ร่วมกับ แซ็ค ชุมแพ และ เบิ้ล ปทุมราช (เพลงประกอบภาพยนตร์เรื่อง ฮักแพง)
"You Let Me Down (คึดนำ)" คู่กับ ฐา ขนิษ (เพลงประกอบภาพยนตร์เรื่อง ฮักแพง)
"เฮ็ดทุกวิถีทาง" คู่กับ เบิ้ล ปทุมราช
"สายแนนหัวใจ" (เพลงประกอบละคร นาคี ๒)
"ขอโสด" ร่วมกับ เบิ้ล ปทุมราช
"กระเทยศรีอีสาน"
"เด้อนางเด้อ" ร่วมกับ ศักดา อินคา
"คิดถึง" ร่วมกับ แน็ท ชาลี
"อย่าไปงึด[ยื้อเฮ็ดหยัง]"
"ลองรัก" (ในนาม DTK BOY BAND ร่วมกับ อุดม แต้พานิช และ สิงโต นำโชค)
"ลองรวย" (ในนาม DTK BOY BAND)
"วิธีบอกเลิก"
"เพราะว่าเลือกแล้ว"
"รองช้ำ" (ในนาม DTK BOY BAND)
"สวรรค์พรากรัก" (เพลงประกอบละคร นางฟ้าอสูร)
"ผูกกรรม"
"ถอน"
"เว้าใหญ่"
"งาม(ງາມ)" ภายใต้ชื่อ ท้าวคำสิงห์ ร่วมกับ ธิติ ศรีนวล และ ชาติชาย ชินศรี
"กระทงหลงคู่"
"ไม่มี ไม่รู้"
"ลูกฮวก"
"ลูกสบายดี" ร้องคู่กับ ฐา ขนิษ
"รำวงอร่อยดี" (เพลงประกอบโฆษณา กระทิอร่อยดี)
"บุญเก่า"
"ทางหินแห่"
"บ่อิน" (เพลงที่ชนะการประกวดแต่งเพลงจากรายการ ซอง ไรเดอร์)
ผลงาน > เพลงพิเศษ

เดิมพันที่ยิ่งใหญ่ (2559) - จัดทำขึ้นเพื่อถวายความอาลัยและร่วมสืบสานพระราชปณิธานของ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
คืนความสุขให้ประเทศไทย (2560)
ชีวิตสัมพันธ์ - ใครรักป่า ยกมือขึ้น (2561)
จะอยู่กับเธอ (2564) - จัดทำขึ้นเพื่อสร้างกำลังใจให้คนไทยในช่วงการระบาดทั่วของโควิด-19 ในประเทศไทย
ผลงาน > มิวสิควิดีโอ

"เฮ็ดทุกวิถีทาง" ของ เบิ้ล ปทุมราช อาร์สยาม
"สักวาหน้าบ่ข่าว" ของ แดง จิตกร
ผลงาน > ผลงานแต่งเพลง

"ว่าซั่น" ร่วมกับ สิงโต นำโชค
"ฝันที่แปลว่าเธอ" ประกอบละคร "ไมโครโฟนม่วนป่วนรัก" ของ นภัทร อินทร์ใจเอื้อ
รางวัล

รางวัล คมชัดลึก อวอร์ด ครั้งที่ 14 สาขานักร้องเพลงลูกทุ่งยอดนิยม
รางวัล คมชัดลึก อวอร์ด ครั้งที่ 15 สาขานักร้องเพลงลูกทุ่งยอดนิยม
รางวัล สยามดารา สตาร์ส อวอร์ดส์ 2016 สาขาเพลงลูกทุ่งยอดนิยม เพลง "ไสว่าสิบ่ถิ่มกัน"
รางวัลเพลงลูกทุ่งแห่งปี จากจูกซ์อะวอดส์ เพลง "คู่คอง" (2560)
รางวัลDaradaily The GREAT Awards สาขานักร้องลูกทุ่งชายที่สุดแห่งปี เพลง "คู่คอง"
รางวัลนาฏราช ครั้งที่ 8 สาขาเพลงละครยอดเยี่ยม "คู่คอง" – นาคี
รางวัลDaradaily The GREAT Awards สาขานักร้องลูกทุ่งชายที่สุดแห่งปี จากเพลง "โอ้ละน้อ"
แหล่งข้อมูลอื่น

ก้อง ห้วยไร่ ที่อินสตาแกรม
นิราศธารโศก

| นิราศธารโศก |
| --- | --- |
ชื่ออื่น: กาพย์ห่อโคลงนิราศธารโศก, นิราศพระบาท, นิราศเจ้าฟ้าธรรมธิเบศร์
กวี: เจ้าฟ้าธรรมธิเบศไชยเชษฐ์สุริยวงศ์
ประเภท: กาพย์ห่อโคลงนิราศ
คำประพันธ์: กาพย์ยานี, โคลงสี่สุภาพ
ความยาว: 152 บท
ยุค: สมเด็จพระเจ้าอยู่หัวบรมโกศ
 ส่วนหนึ่งของสารานุกรมวรรณศิลป์
นิราศธารโศก เป็นกาพย์ห่อโคลงในพระราชนิพนธ์ของเจ้าฟ้าธรรมธิเบศไชยเชษฐ์สุริยวงศ์ ทรงพระนิพนธ์คราวเดียวกับกาพย์ห่อโคลงประพาสธารทองแดง เมื่อครั้งตามเสด็จสมเด็จพระเจ้าอยู่หัวบรมโกศไปทรงนมัสการและสมโภชรอยพระพุทธบาทสระบุรี เดิมเรียก นิราศพระบาท ต่อมาจึงเปลี่ยนเป็น "กาพย์ห่อโคลงนิราศธารโศก" เพื่อให้คล้องกับกาพย์ห่อโคลงนิราศธารทองแดง
รูปแบบคำประพันธ์เป็นกาพย์ห่อโคลงจำนวน 152 บท ขึ้นต้นด้วยโคลง 4 สุภาพ 2 บท จบด้วยโคลงกระทู้ 3 บท ระบุชื่อกวีผู้ทรงนิพนธ์และระบุว่าวรรณคดีเรื่องจบบริบูรณ์ เนื้อความเริ่มด้วยการชมความงามของนางอันเป็นที่รักตามคติอินเดีย คือชมความงามทีละส่วนตั้งแต่ศีรษะจรดปลายเท้าแล้วสรุปว่า นางนั้นงามจนยากที่จะหาใครเทียม จากนั้นพรรณนาคร่ำครวญไปตามลำดับเวลา ตลอดวัน ตลอดคืน เริ่มแต่โมงเช้า สองโมงเช้า สามโมงเช้า สี่โมงเช้า ห้าโมงเช้า เที่ยง บ่ายโมง สองโมง สามโมงเย็น สี่โมงเย็น ห้าโมงเย็น ทุ่มหนึ่ง สองทุ่ม ยามหนึ่ง สี่ทุ่ม ห้าทุ่ม สองยาม เจ็ดทุ่ม แปดทุ่ม  ยามสาม สิบทุ่ม ตีสิบเอ็ด จวบจนถึงเช้า แล้วคร่ำครวญไปตามลำดับวัน เดือน ฤดู ปี ตั้งแต่วันอาทิตย์ถึงวันเสาร์ เดือนห้าถึงเดือนสี่ ฤดูคิมหันต์ วัสสันต์(วสันต์) และเหมันต์ ปีชวดถึงปีกุญ (กุน) กล่าวถึงพิธีต่าง ๆ ที่กระทำในแต่ละเดือน จากนั้นกล่าวถึงการเสด็จประพาสธารโศก
กาพย์ห่อโคลงนิราศธารโศก พิมพ์ครั้งแรกในหนังสือ วิทยาจารย์ ร.ศ. 130 (พ.ศ. 2452) ใช้ชื่อว่า กาพย์ห่อโคลงนิราศเจ้าฟ้าธรรมธิเบศร์ ต่อมากรมศิลปากรตรวจสอบชำระใหม่ใน พ.ศ. 2505 ได้ทำเชิงอรรถเพิ่มเติม พร้อมรูปภาพและแผนที่ประกอบ
การเลือกตั้งประธานาธิบดีสหรัฐ พ.ศ. 2567

การเลือกตั้งประธานาธิบดีสหรัฐ พ.ศ. 2567 เป็นการเลือกตั้งประธานาธิบดีครั้งที่ 60 ของสหรัฐอเมริกา ซึ่งจะถูกจัดขึ้นในวันอังคารที่ 5 พฤศจิกายน พ.ศ. 2567 การเลือกตั้งครั้งนี้จะมีการจัดสรรคะแนนเสียงเลือกตั้งใหม่ตามการสำมะโนประชากรเมื่อ พ.ศ. 2563 โจ ไบเดิน ประธานาธิบดีคนปัจจุบัน เคยประกาศเจตนารมณ์ในการลงสมัครเป็นสมัยที่ 2 แต่ได้ถอนตัวในเดือนกรกฎาคม พ.ศ. 2567 เนื่องจากปัญหาทางสุขภาพประกอบกับกระแสความนิยมที่ลดลง และสนับสนุนให้กมลา แฮร์ริส รองประธานาธิบดี ลงชิงตำแหน่งประธานาธิบดีในนามพรรคเดโมแครตแทน โดยนี่ถือเป็นครั้งแรกที่ประธานาธิบดีถอนตัวจากการชิงตำแหน่งในสมัยที่ 2 นับตั้งแต่การถอนตัวของลินดอน บี. จอห์นสันในปี 2511 ส่วนดอนัลด์ ทรัมป์ อดีตประธานาธิบดีจากพรรครีพับลิกัน ก็ลงสมัครเช่นกัน หลังพ่ายแพ้ในการเลือกตั้ง พ.ศ. 2563 ที่ประชุมใหญ่พรรครีพับลิกันเมื่อวันที่ 15 กรกฎาคม พ.ศ. 2567 รับรองทรัมป์ให้ลงชิงตำแหน่งในนามพรรค โดยหากทรัมป์ชนะการเลือกตั้ง เขาจะกลายเป็นประธานาธิบดีคนที่สองต่อจาก โกรเวอร์ คลีฟแลนด์ ที่ดำรงตำแหน่งสองสมัยแบบไม่ต่อเนื่องกัน
ในสหรัฐ การเลือกตั้งทั่วไปจะถูกจัดขึ้นหลังจากพรรคการเมืองต่าง ๆ ทำการประชุมลับและเลือกผู้สมัครรอบแรกเพื่อเสนอชื่อเป็นประธานาธิบดี  การเลือกตั้งมีกำหนดจัดขึ้นในวันเดียวกับการเลือกตั้งวุฒิสภา, การเลือกตั้งสภาผู้แทนราษฎร และการเลือกตั้งระดับท้องถิ่น พ.ศ. 2567 ผู้ชนะการเลือกตั้งครั้งนี้จะเข้าสาบานตนในวันที่ 20 มกราคม พ.ศ. 2568 ในฐานะประธานาธิบดีคนที่ 47
ศาลสูงสุดแห่งรัฐโคโลราโด และ เลขาธิการแห่งรัฐเมน มีมติตัดสิทธิทรัมป์จากการลงสมัครรับเลือกตั้งขั้นต้น โดยวินิจฉัยว่าทรัมป์ขาดคุณสมบัติในการรับตำแหน่งในรัฐบาลกลางสหรัฐ จากการมีส่วนเกี่ยวข้องกับความพยายามก่อความไม่สงบ รวมถึงการขัดขวางกระบวนการรับรองไบเดนซึ่งเป็นผู้ชนะการเลือกตั้ง พ.ศ. 2563 นำสู่เหตุจลาจลในกรุงวอชิงตัน ดี.ซี. เมื่อวันที่ 6 มกราคม พ.ศ. 2564 คำตัดสินดังกล่าวอยู่ระหว่างการอุทธรณ์ เมื่อวันที่ 13 กรกฎาคม พ.ศ. 2567 ทรัมป์รอดชีวิตจากความพยายามลอบสังหารขณะปราศรัยหาเสียง ณ เมืองบัตเลอร์ รัฐเพนซิลเวเนีย
การเลือกตั้งครั้งนี้ นับเป็นครั้งแรกภายหลังศาลสูงสุดหรือศาลฎีกา พิพากษายกเลิกคำตัดสินคดี Roe v Wade ที่เคยพิพากษาเมื่อ พ.ศ. 2516 ว่าการทำแท้งเป็นสิทธิตามรัฐธรรมนูญสหรัฐ ขบวนการเรียกร้องสิทธิการทำแท้ง, การประกันสุขภาพ, การศึกษา, เศรษฐกิจ, นโยบายด้านการต่างประเทศ, นโยบายด้านผู้ลี้ภัยและการข้ามชายแดน, สิทธิของกลุ่มบุคคลที่มีความหลากหลายทางเพศ, และ ประชาธิปไตย ล้วนแต่ได้รับการคาดหมายให้เป็นประเด็นสำคัญในการหาเสียงครั้งนี้
การเลือกตั้ง > กระบวนการเลือกตั้งประธานาธิบดี

มาตรา 2 ของรัฐธรรมนูญแห่งสหรัฐอเมริการะบุไว้ว่า บุคคลที่จะดำรงตำแหน่งประธานาธิบดีได้นั้น จะต้องเป็นพลเมืองโดยกำเนิด มีอายุไม่ต่ำกว่า 35 ปี และเป็นผู้พำนักในสหรัฐมาอย่างน้อย 14 ปี
การเลือกตั้งประธานาธิบดีสหรัฐเป็นการเลือกตั้งทางอ้อม นั่นคือ ในขั้นแรก ประชาชนจะเลือกผู้แทนเข้าไปทำหน้าที่ในคณะผู้เลือกตั้ง จากนั้น คณะผู้เลือกตั้งเหล่านี้จะเลือกประธานาธิบดีและรองประธานาธิบดีโดยตรง ผู้สมัครประธานาธิบดีจะต้องได้รับคะแนนเสียงจากคณะผู้เลือกตั้งอย่างน้อย 270 เสียง จึงจะถือว่าชนะการเลือกตั้ง
หากไม่มีผู้สมัครคนใดได้รับคะแนนครบ 270 เสียง จะมีการเลือกประธานาธิบดีในรัฐสภาแทน โดยสภาผู้แทนราษฎรสหรัฐจะทำการเลือกประธานาธิบดีจากผู้สมัครที่ได้รับคะแนนเสียงมากที่สุด 3 คน ส่วนวุฒิสภาจะทำหน้าที่เลือกรองประธานาธิบดีจากผู้สมัครที่ได้รับคะแนนรวมสูงสุด 2 คน การเลือกตั้งประธานาธิบดีจะเกิดขึ้นพร้อม ๆ กันกับการเลือกตั้งสภาผู้แทนราษฎร การเลือกตั้งวุฒิสภา รวมทั้งการเลือกตั้งระดับรัฐและระดับท้องถิ่น
การเลือกตั้ง > การแทรกแซงการเลือกตั้ง

ดอนัลด์ ทรัมป์ประกาศอย่างชัดเจนว่าเขาไม่ยอมรับผลการเลือกตั้งปี 2563 ซึ่งตนแพ้นายโจ ไบเดิน โดยอ้างว่ามีการโกงการเลือกตั้งอย่างกว้างขวาง และยังคงปฏิเสธการยอมรับผลการเลือกตั้งถึงปัจจุบัน ผู้เชี่ยวชาญหลายท่านแสดงข้อกังวลว่า เจ้าหน้าที่รัฐซึ่งปฏิเสธผลการเลือกตั้งในครั้งที่แล้ว อาจพยายามขัดขวางกระบวนการลงคะแนน หรือปฏิเสธการยอมรับผลการเลือกตั้งในครั้งนี้
การสำรวจความคิดเห็นก่อนการเลือกตั้งชี้ให้เห็นถึงความไม่พอใจต่อสถานะความเป็นประชาธิปไตยของชาวอเมริกัน กลุ่มเสรีนิยม (ผู้สนับสนุนพรรคเดโมแครต) มีความเชื่อว่าพรรคอนุรักษนิยม และกลุ่มอนุรักษนิยมมีแนวโน้มคุกคามการเลือกตั้งด้วยวิธีแบบเผด็จการ รวมถึงความพยายามที่จะพลิกผลการเลือกตั้งใน พ.ศ. 2563 ในขณะที่ผู้สนับสนุนพรรครีพับลิกันเชื่อว่าฝ่ายตรงข้ามพยายามขัดขวางการดำรงตำแหน่งสมัยที่สองของทรัมป์ด้วยวิธีต่าง ๆ ซึ่งรวมถึงการกล่าวโทษ และการฟ้องร้องต่อเจ้าหน้าที่รัฐในข้อหาต่าง ๆ
การเลือกตั้ง > แผนที่การเลือกตั้ง

ในการเลือกตั้งนับตั้งแต่อดีตที่ผ่านมา การแข่งขันในรัฐส่วนใหญ่ไม่สูสีเท่าที่ควร เนื่องจากความชัดเจนในทัศนคติของประชากร และสภาพสังคม โดยรัฐทางภูมิภาคตอนกลางและตอนใต้ของประเทศ เช่น เท็กซัส, ลุยเซียนา, เคนทักกี, เนแบรสกา และ โอคลาโฮมา ล้วนแต่มีความเป็นอนุรักษนิยมอย่างชัดเจน ในขณะที่รัฐขนาดใหญ่ทางภูมิภาคตะวันออกและตะวันตก มีแนวโน้มความเป็นเสรีนิยมสูง เช่น แคลิฟอร์เนีย, นิวยอร์ก และ แมสซาชูเซตส์ จากการมีผู้อพยพพลัดถิ่น และคนรุ่นใหม่จำนวนมาก อย่างไรก็ตาม มีหลายรัฐที่คะแนนนิยมของผู้สมัครและผลคะแนนค่อนข้างสูสี เช่น มิชิแกน, เพนซิลวาเนีย, จอร์เจีย, เนวาดา, แอริโซนา, โอไฮโอ และ วิสคอนซิน รัฐเหล่านี้ล้วนได้รับการคาดหมายว่าจะเป็นตัวแปรสำคัญในการกำหนดผลการเลือกตั้ง
รัฐนอร์ทแคโรไลนา ได้รับการคาดหมายว่าจะเป็นอีกหนึ่งสมรภูมิสำคัญ เนื่องจากผลการเลือกตั้งครั้งก่อนที่เป็นไปอย่างสูสีซึ่งทรัมป์เอาชนะไบเดินไปด้วยความห่างเพียง 1.34% ผลสำรวจชี้ให้เห็นว่า รัฐสำคัญอื่น ๆ ไม่ว่าจะเป็น ไอโอวา และ ฟลอริดา มีแนวโน้มสูงที่จะสนับสนุนพรรครีพับลิกัน ในขณะที่รัฐโคโลราโด, นิวเม็กซิโก และเวอร์จิเนีย สนับสนุนพรรคเดโมแครต
นับเป็นเวลาเกือบหนึ่งศตวรรษ ที่พรรคเดโมแครตสามารถรักษาฐานเสียงได้ดีในกลุ่มประชากรผิวสี, ผู้อพยพเข้าเมือง และพลเมืองอเมริกันที่สืบเชื้อสายจากภูมิภาคอื่น ๆ เช่น อเมริกาใต้, แอฟริกัน และเอเชีย (โดยเฉพาะจีน อินเดีย และ ชาวมุสลิม) รวมถึงผู้มีสิทธิเลือกตั้งที่เป็นนักศึกษา, ผู้มีสิทธิเลือกตั้งครั้งแรก, ประชากรวัยทำงานที่มีรายได้ต่ำ-ปานกลาง และประชากรในเขตเมือง ในขณะที่ผู้สนับสนุนพรรครีพับลิกันส่วนใหญ่ก็คือประชากรผิวขาว, ผู้มีรายได้สูง รวมถึงในเขตชนบท และ ผู้สูงอายุ นอกจากนี้ ชนชั้นกลางมีแนวโน้มสนับสนุนพรรครีพับลิกันเพิ่มขึ้นอย่างมีนัยสำคัญนับตั้งแต่ทศวรรษ 1950 เป็นต้นมา อย่างไรก็ตาม ความนิยมดังกล่าวได้รับผลกระทบในหลายพื้นที่ อันเนื่องมาจากการถือกำเนิดขึ้นของกลุ่มขบวนการการเมืองใหม่ในชื่อ "Tea Party" หรือ “กลุ่มน้ำชา” ซึ่งเป็นกลุ่มอนุรักษนิยมเชิงเสรีนิยม แนวคิดดังกล่าวเริ่มต้นตั้งแต่สมัยที่ดินแดนของสหรัฐยังอยู่ใต้อาณานิคมของสหราชอาณาจักรเมื่อสองร้อยกว่าปีมาแล้ว การเติบโตของกลุ่มดังกล่าวนับว่าเป็นผลดีต่อผู้สมัครจากเดโมแครต เช่น ฮิลลารี คลินตัน และประธานาธิบดีคนล่าสุดอย่างไบเดิน โดยคะแนนนิยมของทรัมป์ในย่านชานเมืองน้อยลงจากผู้สมัครจากพรรครีพับลิกันคนอื่น ๆ
การหาเสียง > ประเด็นสำคัญ > การเรียกร้องประชาธิปไตย

การเลือกตั้งครั้งนี้ ประธานาธิบดีไบเดินถูกคาดหวังให้ตีกรอบและกำหนดแนวทางการเลือกตั้งว่าเป็น "การต่อสู้เพื่อประชาธิปไตย" ซึ่งคล้ายกับการวางกรอบภูมิรัฐศาสตร์ร่วมสมัย โดยเปรียบเสมือนการต่อสู้ระหว่างขั้วประชาธิปไตยและเผด็จการ ตลอดระยะเวลาการดำรงตำแหน่ง ไบเดินกล่าวสุนทรพจน์สำคัญหลายครั้งเพื่ออ้างถึงหลักประชาธิปไตยในประเทศ และเปรียบเทียบการเลือกตั้งว่าเป็น "การต่อสู้เพื่อจิตวิญญาณของพลเมืองอเมริกัน และประเทศชาติ" ถือเป็นข้อความสำคัญในการรณรงค์หาเสียงชิงตำแหน่งประธานาธิบดีในปี 2563 และใช้เป็นประโยคประจำตัวในการกล่าวสุนทรพจน์ของเขานับตั้งแต่การเลือกตั้งครั้งที่ผ่านมา
ในทางกลับกัน การรณรงค์หาเสียงของทรัมป์นับตั้งแต่ปี 2559 ถูกวิจารณ์เชิงลบโดยเฉพาะการใช้ถ้อยคำที่รุนแรงและนโยบายที่สุดโต่ง ทรัมป์ปฏิเสธการยอมรับผลการเลือกตั้งปี 2563 และมีการเสนอข่าวว่าเขาพยายามทุกวิถีทางเพื่อ "พลิกผลการเลือกตั้ง" รวมถึงกระแสที่ว่าเขาต้องยกเลิกรัฐธรรมนูญ รวมถึงการใช้กระทรวงยุติธรรมเป็นเครื่องมือทางกฎหมายเพื่อพลิกผลการเลือกตั้ง คำกล่าวอ้างของทรัมป์กรณีการโกงเลือกตั้งปี 2563 ก่อให้เกิดข้อกังวลต่อสถานะความเป็นประชาธิปไตยในประเทศ
ประชาธิปไตยมีแนวโน้มจะเป็นประเด็นหลักในการหาเสียงรวมถึงการดีเบตในปี 2567 ผลสำรวจโดย AP-NORC ระหว่างวันที่ 30 พฤศจิกายน ถึง 4 ธันวาคม 2566 ระบุว่า 62% ของผู้มีสิทธิเลือกตั้งมีความเห็นว่าสถานะความเป็นประชาธิปไตยของสหรัฐยังไม่แน่นอน โดยขึ้นอยู่กับว่าใครจะเป็นผู้ชนะการเลือกตั้งปี 2567
การหาเสียง > ประเด็นสำคัญ > เศรษฐกิจ

ผู้มีสิทธิเลือกตั้งส่วนใหญ่เห็นว่าการแก้ปัญหาเศรษฐกิจเป็นหนึ่งในประเด็นหลักในการหาเสียงครั้งนี้ การระบาดทั่วของโควิด-19 ส่งผลให้ภาวะเศรษฐกิจถดถอยลงอย่างต่อเนื่อง และมีแนวโน้มว่าสถานการณ์จะยังไม่คลี่คลายลงในปี 2567 ช่วงเวลาที่อัตราเงินเฟ้อเพิ่มสูงเริ่มต้นในปี 2564 ซึ่งเกิดจากเหตุการณ์ต่าง ๆ รวมถึงโรคระบาดและวิกฤตห่วงโซ่อุปทาน ซึ่งต่อมาทวีความรุนแรงมากขึ้นโดยเป็นผลจากการรุกรานยูเครนโดยรัสเซีย พ.ศ. 2565
นับตั้งแต่ปี 2564 ผลสำรวจแสดงถึงความคิดเห็นในเชิงลบที่มีต่อความสามารถในการแก้ปัญหาเศรษฐกิจของไบเดิน ประชากรหญิงจำนวนมากได้รับผลกระทบทางเศรษฐกิจตั้งแต่มีการระบาดของไวรัสโคโรนา เนื่องจากต้องลาออกจากงานเพื่อดูแลบุตร รัฐบาลกลางมีมาตรการเยียวยาปัญหาดังกล่าวด้วยการเสนอมาตรการดูแลเด็ก รวมถึงการขยายเครดิตภาษีซึ่งเป็นส่วนหนึ่งของ American Rescue Plan โดยเป็นมาตรการที่ออกแบบมาเพื่อช่วยเหลือสถานการณ์ทางเศรษฐกิจของผู้ปกครอง แต่มาตรการดังกล่าวกำลังจะสิ้นสุดก่อนการเลือกตั้งปี 2567 ในระหว่างดำรงตำแหน่ง ทรัมป์และไบเดินลงนามในกฎหมายสำคัญหลายฉบับเพื่อกระตุ้นเศรษฐกิจในประเทศ
การหาเสียง > ประเด็นสำคัญ > การศึกษา

ในระหว่างการดำรงตำแหน่ง ไบเดินมีนโยบายผ่อนปรนการชำระเงินกู้ให้แก่นักศึกษาเป็นจำนวนเงิน 1.32 พันล้านดอลลาร์สหรัฐ ความช่วยเหลือดังกล่าวยังรวมถึงเจ้าหน้าที่รัฐ และบุคคลทั่วไปที่ได้รับผลกระทบจากการค้างชำระหนี้เป็นเวลานาน ในเดือนสิงหาคมปี 2565 ไบเดินประกาศว่าเขาจะลงนามในคำสั่งที่จะยกหนี้ให้แก่นักศึกษาจำนวนมาก ซึ่งรวมถึงหนี้จากการกู้เงินจำนวนรวม 10,000 ดอลลาร์สหรัฐสำหรับผู้สำเร็จการศึกษาที่เป็นโสดซึ่งมีรายได้น้อยกว่า 125,000 ดอลลาร์ต่อปี หรือคู่สมรสที่มีรายได้น้อยกว่า 250,000 ดอลลาร์ และ 20,000 ดอลลาร์สำหรับผู้ที่รับเงินอุดหนุนจากรัฐบาลกลาง (Pell Grant) ที่มอบให้กับนักเรียนที่ต้องการใช้จ่ายเงินเพื่อเข้าเรียนในวิทยาลัย อย่างไรก็ตาม แผนดังกล่าวถูกยกเลิกในเดือนมิถุนายน พ.ศ. 2566 จากคำตัดสินของศาลฎีกาในคดี Biden v. Nebraska ซึ่งถูกท้าทายโดยผู้แทนจากหลายรัฐ นโยบายดังกล่าวถูกวิจารณ์จากสมาชิกพรรครีพับลิกันส่วนมาก เนื่องจากเป็นการสิ้นเปลืองงบประมาณ
ผู้สมัครจากพรรครีพับลิกันหลายรายมองว่านโยบายทางการศึกษาจะนำไปสู่ชัยชนะในการเลือกตั้งครั้งถัดไป รัฐหลายแห่งในสหรัฐออกกฎหมายปกป้องการวิจารณ์เชื้อชาติ ซึ่งทำให้นักศึกษาได้รับเสรีภาพทางความคิดกรณีความแตกต่างทางเชื้อชาติมากขึ้น ผู้สนับสนุนกฎหมายดังกล่าวมีความเห็นว่าการสนทนาเกี่ยวกับอัตลักษณ์ทางเชื้อชาติ ไม่เหมาะกับสภาพแวดล้อมโดยทั่วไปในสถานศึกษา
การหาเสียง > ประเด็นสำคัญ > นโยบายการต่างประเทศ

เหตุการณ์สำคัญในปัจจุบันอย่างสงครามอิสราเอล–ฮะมาส พ.ศ. 2566 และ การรุกรานยูเครน มีแนวโน้มเป็นประเด็นหลักในการเลือกตั้ง สหรัฐให้ความช่วยเหลือทางการทหารและมนุษยธรรมแก่ยูเครนอย่างเปิดเผยตลอดช่วงการรุกรานโดยรัสเซีย นักการเมืองจากพรรคเดโมแครตและรีพับลิกันจำนวนมากสนับสนุนแผนนี้ โดยอ้างว่าสหรัฐมีบทบาทสำคัญใน "การปกป้องประชาธิปไตยและต่อสู้กับการรุกรานของรัสเซีย" ในขณะที่ผู้แทนจากรีพับลิกันบางราย เช่น ทรัมป์ และ เดอซานติสมองว่าการแทรกแซงดังกล่าวและการแสดงตนเป็นปฏิปักษ์กับรัสเซียไม่ควรเป็นผลประโยชน์ที่สำคัญของสหรัฐ และแผนดังกล่าวควรมีข้อจำกัดมากขึ้น
วิเวก รามสวามี จากพรรครีพับลิกันแสดงจุดยืนต่อต้านการให้ความช่วยเหลือยูเครน และควรยอมรับการรุกรานของรัสเซีย ในช่วงสงครามอิสราเอล-ฮะมาส ไบเดินได้ให้การสนับสนุนทางทหารต่ออิสราเอลอย่าง "เปิดเผย" และประณามการกระทำของฮะมาสและกลุ่มติดอาวุธปาเลสไตน์อื่น ๆ ว่าเป็นการก่อการร้าย ไบเดินร้องขอต่อที่ประชุมในสภาคองเกรสให้ช่วยเหลืออิสราเอลเป็นจำนวนเงิน 10.6 พันล้านดอลลาร์ การสนับสนุนดังกล่าวทำให้ไบเดินถูกวิจารณ์โดยผู้นำกลุ่มมุสลิมหัวก้าวหน้าหลายราย โดยพวกเขาขู่ว่าจะไม่ลงคะแนนให้ไบเดิน ในขณะที่ทรัมป์ให้คำมั่นว่าจะสนับสนุนอิสราเอล และควบคุมอำนาจของอิหร่าน ในขณะเดียวกันก็วิจารณ์นายกรัฐมนตรีอิสราเอล เบนจามิน เนทันยาฮู และยกย่องกลุ่มฮิซบุลลอฮ์
การหาเสียง > ประเด็นสำคัญ > การประกันสุขภาพ

ในวาระดำรงตำแหน่ง ทรัมป์ยกเลิกรัฐบัญญัติคุ้มครองผู้ป่วยและการบริบาลที่เสียได้ หรือที่รู้จักในชื่อ โอบามาแคร์ซึ่งเป็นประเด็นสำคัญในการเลือกตั้งครั้งนี้ ประเด็นนโยบายด้านสุขภาพและยารักษาโรค รวมถึงการตั้งคำถามในกรณีที่สหรัฐควรเปลี่ยนมาใช้ระบบการรักษาพยาบาลแบบสากล รวมถึงแนวโน้มการกลับมาระบาดของโควิด-19 จะเป็นประเด็นสำคัญในการหาเสียงครั้งนี้เช่นกัน
การหาเสียง > ประเด็นสำคัญ > สิทธิของกลุ่มบุคคลที่มีความหลากหลายทางเพศ

ในช่วงไม่กี่ปีที่ผ่านมา นักการเมืองสายอนุรักษนิยมจำนวนหนึ่งในสภานิติบัญญัติได้ออกร่างกฎหมายที่จำกัดสิทธิของบุคคลที่มีความหลากหลายทางเพศ โดยเฉพาะคนข้ามเพศ ไบเดินรับรองกฎหมายการสมรสของเพศเดียวกัน และสนับสนุนกลุ่มบุคคลที่มีความหลากหลายทางเพศ นอกจากนี้ เขาได้รับรองพระราชบัญญัติความเท่าเทียมระหว่างเพศ ซึ่งเป็นกฎหมายที่มุ่งขยายพระราชบัญญัติสิทธิพลเมือง พ.ศ. 2507 เพื่อให้การคุ้มครองบนพื้นฐานของอัตลักษณ์ทางเพศและรสนิยมทางเพศในบริบทต่าง ๆ เช่น ในสถานที่ทำงาน ที่อยู่อาศัย และการดูแลสุขภาพ ต่อมา ในปี 2566 ไบเดินมีคำสั่งให้รัฐบาลกลางวางแผนเชิงกลยุทธ์แก่รัฐต่าง ๆ เกี่ยวกับวิธีการเพิ่มการเข้าถึงแหล่งข้อมูลด้านการรักษาพยาบาล และการป้องกันการฆ่าตัวตายสำหรับกลุ่มบุคคลที่มีความหลากหลายทางเพศ
ในระหว่างการหาเสียงของทรัมป์เมื่อเดือนกุมภาพันธ์ปี 2566 เขากล่าวว่าหากได้รับการเลือกตั้งอีกครั้ง เขาจะเสนอกฎหมายในนามรัฐบาลกลางเพื่อให้การรับรองบุคคลเพียงสองเพศเท่านั้น และยังกล่าวว่าการเป็นคนข้ามเพศถือเป็นแนวคิดที่ถูกสร้างขึ้นโดย "กลุ่มซ้ายจัด" ในขณะเดียวกัน อดีตผู้สมัครอย่างรอน เดอซานติส ลงนามในกฎหมายหลายฉบับในฐานะผู้ว่าการรัฐฟลอริดา เพื่อต่อต้านความคุ้มครองกลุ่มคนเหล่านี้ ซึ่งรวมถึงพระราชบัญญัติสิทธิผู้ปกครองในด้านการศึกษาแห่งฟลอริดา ซึ่งนักวิจารณ์เรียกกันว่ากฎหมาย "ห้ามพูดคำว่าเกย์" ซึ่งห้ามไม่ให้มีการพูดถึงรสนิยมทางเพศ และอัตลักษณ์ทางเพศในที่สาธารณะในสถานศึกษาในรัฐฟลอริดา
การหาเสียง > ประเด็นสำคัญ > ความมั่นคงชายแดน และการอพยพเข้าเมือง

ผลสำรวจแสดงให้เห็นว่านโยบายด้านชายแดนและการอพยพเข้าเมือง เป็นประเด็นที่ผู้มีสิทธิเลือกตั้งให้ความสนใจ ช่วงระหว่างปี 2566 และ 2567 มีรายงานว่าจำนวนผู้อพยพเข้าเมืองผ่านชายแดนสหรัฐ-เม็กซิโกเพิ่มสูงขึ้นอย่างมาก เพื่อตอบสนองต่อการเพิ่มจำนวนของผู้อพยพ รัฐที่เป็นฐานเสียงสำคัญของพรรครีพับลิกัน เช่น เท็กซัส และฟลอริดา ได้ส่งตัวผู้อพยพไปยังเมืองใหญ่อื่น ๆ ซึ่งถูกควบคุมโดยพรรคเดโมแครต เช่น นิวยอร์ก และชิคาโก
ดอนัลด์ ทรัมป์ ประกาศอย่างชัดเจนว่าหากเขาได้รับการเลือกตั้งอีกครั้ง เขาจะเพิ่มความเข้มงวดในมาตรการการตรวจคนเข้าเมือง และปราบปรามผู้อพยพข้ามชายแดน รวมถึงการเพิ่มจำนวนทหารเพื่อรักษาความเรียบร้อยบริเวณชายแดน และมอบหมายให้รัฐที่เกี่ยวข้องบังคับใช้กฎหมายท้องถิ่นจำกัดจำนวนผู้อพยพ รวมถึงการเพิ่มงบประมาณด้านศุลกากรและการตระเวนชายแดน และการสร้างกำแพงในภูมิภาคตอนใต้ของประเทศ ในขณะที่ฝ่ายบริหารของไบเดินมีนโยบายคุ้มครองผู้อพยพจากประเทศอื่นโดยเฉพาะเม็กซิโกและประเทศใกลเคียง เช่น เวเนซูเอลา และ คิวบา รวมถึงประเทศที่ตั้งอยู่ไกลออกไปอย่างยูเครนซึ่งได้รับผลกระทบจากการรุกรานโดยรัสเซีย
ในเดือนกุมภาพันธ์ปี 2567 ไบเดินและผู้แทนของรัฐสภาบรรลุข้อตกลงร่วมกัน เกี่ยวกับร่างกฎหมายเพื่อรักษาความปลอดภัยบริเวณชายแดน แต่ร่างกฎหมายดังกล่าวถูกคัดค้านโดยทรัมป์ ไบเดินตอบโต้พรรครีพับลิกันว่าเขาสามารถรักษาความปลอดภัยบริเวณชายแดนได้ โดยไม่ต้องพึ่งการอนุมัติจากสภาคองเกรส ผู้สมัครอิสระอย่าง โรเบิร์ต เอฟ.เคนเนดี จูเนียร์ ให้การสนับสนุนมาตรการการเพิ่มความปลอดภัยทางชายแดนโดยไม่ต้องผ่านความเห็นชอบ หรือการดำเนินการโดยรัฐบาลกลาง